REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj 06-2/203-17

6. oktobar 2017. godine

B e o g r a d

ZAPISNIK

19. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE

ODRŽANE 6. OKTOBRA 2017. GODINE

Sednica je počela u 13.10 časova.

 Sednicom je predsedavala Stefana Miladinović, zamenik predsednika Odbora.

 Sednici su prisustvovali članovi Odbora: Jasmina Karanac, Zoran Milekić, Ognjen Pantović, Snežana B. Petrović, Dalibor Radičević i Ivana Stojiljković.

 Sednici su prisustvovali zamenici članova Odbora: Ivana Nikolić (zamenik Jovice Jevtića), Vladimir Petković (zamenik dr Vladimira Orlića) i Radoslav Cokić (zamenik Katarine Rakić).

 Sednici nisu prisustvovali članovi Odbora: Dragan Vesović, Dragan Jovanović, Nenad Konstantinović, Aleksandar Stevanović, Novica Tončev i Goran Ćirić, niti njihovi zamenici, i Sreto Perić, zamenik člana Odbora.

Sednici su prisustvovali iz Ministarstva, trgovine, turizma i telekomunikacija: dr Rasim Ljajić, potpredsednik Vlade i ministar, Milan Dobrijević, rukovodilac Grupe za razvoj Digitalne agende, Natalija Radoja, šef Odseka za regulativu, analizu i planiranje u oblasti informacionog društva i Milan Vojvodić, samostalni savetnik u Odseku za regulativu, analizu i planiranje u oblasti informacionog društva.

Odbor je, jednoglasno, u skladu sa predlogom zamenika predsednika Odbora usvojio sledeći:

D n e v n i r e d

1. Razmatranje Predloga zakona o izmenama Zakona o informacionoj bezbednosti, koji je podnela Vlada, u pojedinostima;
2. Razmatranje Predloga zakona o elektronskom dokumentu, elektronskoj identifikaciji i uslugama od poverenja u elektronskom poslovanju, koji je podnela Vlada, u pojedinostima;
3. R a z n o.

Prva tačka dnevnog reda - **Razmatranje Predloga zakona o izmenama Zakona o informacionoj bezbednosti, koji je podnela Vlada, u pojedinostima**

 Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama Zakona o informacionoj bezbednosti.

Odbor je odlučio da predloži Narodnoj skupštini da **odbije** sledeće amandmane:

**- na član 1.** koji su zajedno podneli narodni poslanici Boško Obradović, Srđan Nogo, Marija Janjušević, Dragan Vesović, Ivan Kostić, Zoran Radojičić i prof. dr Miladin Ševarlić;

**- na član 1.** koji je podneo narodni poslanik Marijan Rističević;

**- na član 2.** koji su zajedno podneli narodni poslanici Boško Obradović, Srđan Nogo, Marija Janjušević, Dragan Vesović, Ivan Kostić, Zoran Radojičić i prof. dr Miladin Ševarlić;

**- na član 2.** koji je podneo narodni poslanik Vladimir Đurić;

**- na član 2.** koji je podneo narodni poslanik Marijan Rističević;

**- na član 3.** koji su zajedno podneli narodni poslanici Boško Obradović, Srđan Nogo, Marija Janjušević, Dragan Vesović, Ivan Kostić, Zoran Radojičić i prof. dr Miladin Ševarlić;

**- na član 3.** koji je podneo narodni poslanik Marijan Rističević.

Za izvestioca Odbora na sednici Narodne skupštine određena je Stefana Miladinović, zamenik predsednika Odbora.

Druga tačka dnevnog reda - **Razmatranje Predloga zakona o elektronskom dokumentu, elektronskoj identifikaciji i uslugama od poverenja u elektronskom poslovanju, koji je podnela Vlada, u pojedinostima**

 Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o elektronskom dokumentu, elektronskoj identifikaciji i uslugama od poverenja u elektronskom poslovanju.

I

 Odbor je odlučio da predloži Narodnoj skupštini da **prihvati** sledeće amandmane:

- **na član 2.** koji su zajedno podneli narodni poslanici Sonja Pavlović, Marinika Tepić, Aleksandra Čabraja, Jovan Jovanović i Zoran Živković;

- **na član 6.** koji su zajedno podneli narodni poslanici Sonja Pavlović, Marinika Tepić, Aleksandra Čabraja, Jovan Jovanović i Zoran Živković;

- **na član 8.** koji su zajedno podneli narodni poslanici Sonja Pavlović, Marinika Tepić, Aleksandra Čabraja, Jovan Jovanović i Zoran Živković;

- **na član 9.** koji su zajedno podneli narodni poslanici Sonja Pavlović, Marinika Tepić, Aleksandra Čabraja, Jovan Jovanović i Zoran Živković;

- **na član 11.** koji su zajedno podnele narodni poslanici Branka Stamenković i Tatjana Macura;

- **na član 11.** koji je podneo narodni poslanik dr Aleksandar Martinović;

- **na član 12.** koji je podneo narodni poslanik dr Aleksandar Martinović;

- **na član 20.** koji su zajedno podnele narodni poslanici Branka Stamenković i Tatjana Macura;

- **na član 22.** koji su zajedno podnele narodni poslanici Branka Stamenković i Tatjana Macura;

- **na član 23.** koji su zajedno podneli narodni poslanici Boško Obradović, Srđan Nogo, mr Ivan Kostić, Marija Janjušević, Zoran Radojičić, dr Dragan Vesović i prof. dr Miladin Ševarlić;

- **na član 25.** koji su zajedno podneli narodni poslanici Goran Ćirić Radoslav Milojičić, Balša Božović, Aleksandra Jerkov, Dejan Nikolić, Vesna Marjanović, Goran Ješić, Maja Videnović, Tomislav Žigmanov i Dušan Petrović;

- **na član 25.** koji su zajedno podnele narodni poslanici Branka Stamenković i Tatjana Macura;

- **na član 34.** koji su zajedno podneli narodni poslanici Goran Ćirić Radoslav Milojičić, Balša Božović, Aleksandra Jerkov, Dejan Nikolić, Vesna Marjanović, Goran Ješić, Maja Videnović, Tomislav Žigmanov i Dušan Petrović;

- **na član 34.** koji su zajedno podnele narodni poslanici Branka Stamenković i Tatjana Macura;

- **na član 36.** koji su zajedno podneli narodni poslanici Boško Obradović, Srđan Nogo, mr Ivan Kostić, Marija Janjušević, Zoran Radojičić, dr Dragan Vesović i prof. dr Miladin Ševarlić;

- **na član 40.** koji su zajedno podneli narodni poslanici Boško Obradović, Srđan Nogo, mr Ivan Kostić, Marija Janjušević, Zoran Radojičić, dr Dragan Vesović i prof. dr Miladin Ševarlić;

- **na član 43.** koji su zajedno podnele narodni poslanici Branka Stamenković i Tatjana Macura;

- **na član 47.** koji su zajedno podnele narodni poslanici Branka Stamenković i Tatjana Macura;

- **na član 50.** koji su zajedno podneli narodni poslanici Marko Đurišić, Miroslav Aleksić, Nenad Konstantinović, Goran Bogdanović i Zdravko Stanković;

- **na član 58.** koji su zajedno podnele narodni poslanici Branka Stamenković i Tatjana Macura;

- **na član 59.** koji su zajedno podnele narodni poslanici Branka Stamenković i Tatjana Macura;

- **na član 62.** koji su zajedno podnele narodni poslanici Branka Stamenković i Tatjana Macura;

- **na član 71.** koji su zajedno podneli narodni poslanici Goran Ćirić Radoslav Milojičić, Balša Božović, Aleksandra Jerkov, Dejan Nikolić, Vesna Marjanović, Goran Ješić, Maja Videnović, Tomislav Žigmanov i Dušan Petrović.

Odbor je odlučio da predloži Narodnoj skupštini da **odbije** sledeće amandmane:

- **na član 2.** koji su zajedno podnele narodni poslanici Branka Stamenković i Tatjana Macura;

- **na član 2.** koji su zajedno podneli narodni poslanici Goran Ćirić, Radoslav Milojičić, Balša Božović, Aleksandra Jerkov, Dejan Nikolić, Vesna Marjanović, Goran Ješić, Maja Videnović, Tomislav Žigmanov i Dušan Petrović;

- **na član 6.** koji su zajedno podnele narodni poslanici Tatjana Macura i Ljupka Mihajlovska;

- **na član 6.** koji je podneo narodni poslanik Vladimir Đurić;

- **na član 6.** koji su zajedno podneli narodni poslanici Marko Đurišić, Miroslav Aleksić, Nenad Konstantinović, Goran Bogdanović i Zdravko Stanković;

**- amandman kojim se posle člana 6. dodaje novi član 6a,** koji je podneo narodni poslanik Vladimir Đurić;

- **na član 6.** koji su zajedno podneli narodni poslanici Nenad Čanak, Olena Papuga i Nada Lazić;

- **na član 8.** koji su zajedno podnele narodni poslanici Branka Stamenković i Tatjana Macura;

- **na član 10.** koji su zajedno podneli narodni poslanici Goran Ćirić Radoslav Milojičić, Balša Božović, Aleksandra Jerkov, Dejan Nikolić, Vesna Marjanović, Goran Ješić, Maja Videnović, Tomislav Žigmanov i Dušan Petrović;

- **na član 19.** koji su zajedno podneli narodni poslanici Marko Đurišić, Miroslav Aleksić, Nenad Konstantinović, Goran Bogdanović i Zdravko Stanković;

- **na član 24.** koji su zajedno podneli narodni poslanici Boško Obradović, Srđan Nogo, mr Ivan Kostić, Marija Janjušević, Zoran Radojičić, dr Dragan Vesović i prof. dr Miladin Ševarlić;

- **na član 27.** koji su zajedno podneli narodni poslanici Boško Obradović, Srđan Nogo, mr Ivan Kostić, Marija Janjušević, Zoran Radojičić, dr Dragan Vesović i prof. dr Miladin Ševarlić;

- **na član 29.** koji su zajedno podneli narodni poslanici Boško Obradović, Srđan Nogo, mr Ivan Kostić, Marija Janjušević, Zoran Radojičić, dr Dragan Vesović i prof. dr Miladin Ševarlić;

- **na član 30.** koji je podneo narodni poslanik Vladimir Đurić;

- **na član 35.** koji su zajedno podneli narodni poslanici Marko Đurišić, Miroslav Aleksić, Nenad Konstantinović, Goran Bogdanović i Zdravko Stanković;

- **na član 38.** koji su zajedno podneli narodni poslanici Boško Obradović, Srđan Nogo, mr Ivan Kostić, Marija Janjušević, Zoran Radojičić, dr Dragan Vesović i prof. dr Miladin Ševarlić;

- **na član 39.** koji su zajedno podneli narodni poslanici Boško Obradović, Srđan Nogo, mr Ivan Kostić, Marija Janjušević, Zoran Radojičić, dr Dragan Vesović i prof. dr Miladin Ševarlić;

- **na član 47.** koji su zajedno podneli narodni poslanici Boško Obradović, Srđan Nogo, mr Ivan Kostić, Marija Janjušević, Zoran Radojičić, dr Dragan Vesović i prof. dr Miladin Ševarlić;

- **na član 50.** koji je podneo narodni poslanik Vladimir Đurić;

- **na član 51.** koji je podneo narodni poslanik Vladimir Đurić;

- **na član 62.** koji su zajedno podneli narodni poslanici Nenad Čanak, Olena Papuga i Nada Lazić;

- **na član 65.** koji su zajedno podneli narodni poslanici Sonja Pavlović, Marinika Tepić, Aleksandra Čabraja, Jovan Jovanović i Zoran Živković;

- **na član 66.** koji su zajedno podneli narodni poslanici Boško Obradović, Srđan Nogo, mr Ivan Kostić, Marija Janjušević, Zoran Radojičić, dr Dragan Vesović i prof. dr Miladin Ševarlić;

- **na član 70.** koji su zajedno podneli narodni poslanici Marko Đurišić, Miroslav Aleksić, Nenad Konstantinović, Goran Bogdanović i Zdravko Stanković;

- **na član 71.** koji su zajedno podneli narodni poslanici Marko Đurišić, Miroslav Aleksić, Nenad Konstantinović, Goran Bogdanović i Zdravko Stanković;

- **na član 72.** koji su zajedno podneli narodni poslanici Boško Obradović, Srđan Nogo, mr Ivan Kostić, Marija Janjušević, Zoran Radojičić, dr Dragan Vesović i prof. dr Miladin Ševarlić.

II

Odbor je u skladu sa članom 157. stav 6. Poslovnika Narodne skupštine, podneo amandmane na čl. 24, 29, 36, 51, 66, 69. i 70. Predloga zakona.

**AMANDMAN I**

 U članu 24. Predloga zakona reč: „prijavljujeˮ zamenjuje se rečima: „može prijavljivatiˮ.

**O b r a z l o ž e nj e**

 Izmena člana 24. Predloga zakona predlaže se iz razloga preciziranja odredbe o prijavljivanju šema elektronske identifikacije Evropskoj komisiji, s obzirom da je prijavljivanje opciono do pristupanja Republike Srbije u članstvo Evropske unije.

**AMANDMAN II**

Član 29. Predloga zakona menja se i glasi:

„Ministarstvo obavlja i poslove:

1) obaveštava nadležna tela stranih država o ugrožavanju bezbednosti ili gubitku celovitosti koji imaju značajan uticaj na pruženu uslugu od poverenja ili u njoj sadržane lične podatke;

2) izveštava Evropsku komisiju o svojim aktivnostima u skladu sa Uredbom eIDAS, počev od dana stupanja Republike Srbije u članstvo u Evropskoj uniji.ˮ

**O b r a z l o ž e nj e**

 Izmena člana 29. Predloga zakona predlaže se kako bi se proširio krug država sa kojim se vrši saradnja u slučaju ugrožavanja bezbednosti ili gubitku celovitosti koji imaju značajan uticaj na pruženu uslugu od poverenja ili u njoj sadržanih ličnih podataka. Takođe, predloženim amandmanom se precizira da će Republika Srbija biti dužna da izveštava Evropsku komisiju počev od dana stupanja Republike Srbije u članstvo u Evropskoj uniji.

**AMANDMAN III**

U članu 36. Predloga zakona stav 4. menja se i glasi:

„Ako izdavalac kvalifikovanih elektronskih sertifikata ne postupi u skladu sa stavom 3. ovog člana, dužan je da dostavi svu dokumentaciju Ministarstvu koje će izvršiti opoziv svih sertifikata, bez odlaganja, a na trošak izdavaoca kvalifikovanih elektronskih sertifikata.ˮ

**O b r a z l o ž e nj e**

 Izmena člana 36. stava 4. Predloga zakona, predlaže se iz razloga preciziranja postupanja u slučaju prestanka rada pružaoca kvalifikovane usluge od poverenja, odnosno kada pružalac usluga od poverenja ne obezbedi nastavak pružanja usluga putem drugih pružalaca od poverenja.

**AMANDMAN IV**

U članu 51. briše se stav 4, a stav 6. menja se i glasi:

„Odredbe st. 1-5. ovog člana ne primenjuju se na pravne poslove za koje je posebnim zakonom predviđeno da se ne mogu preduzeti u elektronskoj formi.ˮ

**O b r a z l o ž e nj e**

Ovim amandmanom se otklanja kolizija postojećeg stava 4. člana 51. sa članom 20. stav 4. Naime, u članu 20. se propisuje da u opštenju stranke sa organima javne vlasti identitet stranke utvrđen na osnovu registrovane šeme elektronske identifikacije visokog nivoa pouzdanosti zamenjuje potpis stranke na podnesku, dok se u članu 51. propisuje da podnesak stranke u postupku u obliku elektronskog dokumenta sadrži kvalifikovani elektronski pečat ili kvalifikovani elektronski potpis. Predlogom zakona se uvode različiti načini i nivoi pouzdanosti elektronske identifikacije, koji se koriste za utvrđivanje identiteta stranke u njihovom opštenju sa organima javne vlasti, za iskazivanje volje i za preduzimanje pravnih radnji u postupcima (čl.17-22.), tako da potpis više neće predstavljati jedini način za utvrđivanje identiteta stranke koja pisanim putem opšti sa organom javne vlasti, kako je to do sada bilo. Konkretno, u administrativnim procedurama stranke često dostavljaju dokaze koji su izdati u elektronskoj formi (potpisani kvalifikovanim elektronskim potpisom), a da su podnesci samo sredstvo za dostavu tih dokaza, pa je svrsishodno da se podnesci potpisuju i na manje formalan način, posebno kada se radi dobijanja neke javne usluge / ostvarivanja nekog prava stranka već identifikovala na portalu organa javne vlasti na adekvatan način. Npr. ako stranka Agenciji za privredne registre dostavlja finansijski izveštaj koji je knjigovođa potpisao kvalifikovanim elektronskim potpisom, zbog čega sam podnesak ne bi koristio drugi pouzdan način utvrđivanja identiteta stranke, koja se prethodno predstavila (autentikovala) na portalu.

 Izmena člana 51. stav 6. Predloga zakona predlaže se radi brisanja nabrajanja konkretnih formi poput menice, testamenta ili čeka, kako bi se eventualnim budućim izmenama propisa koji regulišu forme navedenih pravnih poslova, izbeglo menjanje ovog zakona.

**AMANDMAN V**

U članu 66. Predloga zakon u stavu 1. tačka 12) reči: ,, (član 36. stav 3)ˮ, zamenjuju se rečima: „(član 36. st. 3. i 4.);ˮ.

**O b r a z l o ž e nj e**

 Izmena člana 66. stav 1. tačka 12) Predloga zakona predlaže se radi usklađivanja sa Amandmanom III kojim je predložena izmena člana 36. stav 4.

**AMANDMAN VI**

 Posle člana 69. dodaju se novi čl. 69a. i 69b, koji glase:

„Član 69a.

 Novčanom kaznom od 5.000 do 100.000 dinara kazniće se za prekršaj odgovorno lice u državnom organu, kao i organu autonomne pokrajine ili jedinice lokalne samouprave ako u postupku koji sprovodi u vršenju javnih ovlašćenja ne prizna punovažnost, odnosno ospori dokaznu snagu elektronskom dokumentu sačinjenom u skladu sa ovim zakonom, odnosno digatilozovanog akta overenog u skladu sa članom 11. ovog zakona, samo zbog toga što je dostavljen u takvom formatu (član 7).

 Novčanom kaznom od 20.000 do 150.000 dinara kazniće se za prekršaj odgovorno lice u državnom organu, kao i organu autonomne pokrajine ili jedinice lokalne samouprave, ako u postupku koji sprovodi u vršenju javnih ovlašćenja ne prizna punovažnost elektronskom dokumentu, uključujući i akte organa javnih vlasti, potpisanom kvalifikovanim elektronskim potpisom ili kvalifikovanim elektronskim pečatom, ako je za punovažnost tog dokumenta propisana obaveza svojeručnog potpisivanja, odnosno stavljanja pečata (čl.50. i 51).

Član 69b.

 Novčanom kaznom od 50.000 do 2.000.000 dinara kazniće se za prekršaj pravno lice koje je organ javne vlasti u smislu ovog zakona, izuzev organa iz člana 69a. ovog zakona, ako u postupku koji sprovodi u vršenju javnih ovlašćenja ne prizna punovažnost, odnosno ospori dokaznu snagu elektonskom dokumentu sačinjenom u skladu sa ovim zakonom, odnosno digatilozovanog akta overenog u skladu sa članom 11. ovog zakona, samo zbog toga što je dostavljen u takvom formatu (član 7).

Za prekršaj iz stava 1. ovog člana kazniće se i odgovorno lice u pravnom licu iz stava 1. ovog člana novčanom kaznom od 5.000 do 100.000 dinara.

Za prekršaj iz stava 1. ovog člana kazniće se organ javne vlasti ako je fizičko lice novčanom kaznom od 5.000 do 100.000 dinara.

Novčanom kaznom od 100.000 do 2.000.000 dinara kazniće se za prekršaj pravno lice koje je organ javne vlasti u smislu ovog zakona, izuzev organa iz člana 69a. ovog zakona, ako u postupku koji sprovodi u vršenju javnih ovlašćenja ne prizna punovažnost elektronskom dokumentu, uključujući i akte organa javnih vlasti, potpisanom kvalifikovanim elektronskim potpisom ili kvalifikovanim elektronskim pečatom, ako je za punovažnost tog dokumenta propisana obaveza svojeručnog potpisivanja, odnosno stavljanja pečata (čl. 50. i 51).

Za prekršaj iz stava 4. ovog člana kazniće se i odgovorno lice u pravnom licu iz stava 4. ovog člana novčanom kaznom od 20.000 do 150.000 dinara.

Za prekršaj iz stava 4. ovog člana kazniće se organ javne vlasti ako je fizičko lice novčanom kaznom od 20.000 do 150.000 dinara.“

**O b r a z l o ž e nj e**

 Ovaj amandman je neophodno usvojiti kako bi se omogućila dosledna primena ovog zakona. Naime, u praksi sprovođenja objedinjene procedure za izdavanje građevinskih dozvola je primećeno da imaoci javnih ovlašćenja, koji su obuhvaćeni terminom koji se po ovom zakonu podrazumava pod organima javne vlasti, a pre svega javna preduzeća, javni beležnici i agencije, odbijaju da prime i izdaju elektronske dokumente, pozivajući se na svoje interne procedure. Tako se uspostavila praksa da jedinice lokalne samouprave uporedo izdaju i elektronske dokumente i prepise tih elektronskih dokumenta, a da stranke na zahtev imalaca javnih ovlašćenja moraju da elektronske dokumente prevode u „papirnu“ formu, a obratno za potrebe elektronske procedure, što izdavaocima elektronskih dokumenata stvara dodatni nepotreban posao, a strankama neopravdane troškove i gubitak vremena. Slično je i postupanje inspektora, koji prilikom terenske kontrole često zahtevaju od privrednika da naknadno štampaju, potpisuju i pečatiraju sve izvorno elektronske dokumente, oglušujući se tako o važeći Zakon o elektronskom dokumentu i Zakon o računovodstvu i reviziji.

 Prekršajna odgovornost organa javne vlasti je razdvojena u dva člana, kako bi se jasno propisala u skladu sa članom 17. Zakona o prekršajima („Sl. Glasnik RS“, br. 65 od 25. jula 2013, 13/16, 98/16), a imajući u vidu da po stavu 2. tog člana Republika Srbija, teritorijalne autonomije i jedinice lokalne samouprave i njihovi organi ne mogu biti odgovorni za prekršaj, ali da zakonom može biti propisano da za prekršaj odgovara odgovorno lice u državnom organu, organu teritorijalne autonomije ili organu jedinice lokalne samouprave. U skladu sa tim je prekršajna odgovornost za kršenje ovog zakona od strane organa državne uprave, jedinice lokalne samouprave i autonomne pokrajine propisana samo za odgovorna lica u tim organima, u delu amandmana predloženog člana 69a, dok je za ostale organe javne vlasti, kako su definisani ovim zakonom, koji mogu biti pravna ili fizička lica, prekršajna odgovornost propisana amandmanom u delu predloženog člana 69b.

Usvajanje ovog amandmana predlažemo imajući u vidu gore navedenu praksu nepriznavanja elektronskih dokumenata i elektronskih kopija papirnih dokumenata u procedurama koje se sprovode u vršenju javnih ovlašćenja, jer će se jedino pretnjom sankcionisanjem stati na put takvom nezakonitom ponašanju, koje kompromituje i onemogućava sprovođenje bilo koje reforme koja podrazumeva uvođenje elektronskih procedura, a na identičan način može obesmisliti i samo elektronsko poslovanje koje se propisuje ovim zakonom.

**AMANDMAN VII**

Član 70. menja se tako da glasi:

„Podzakonska akta iz čl. 18. stav 2, čl. 19. stav 3,čl. 31. stav 3, čl. 35. stav 8, čl. 46. stav 5 i čl. 47. stav 7. ovog zakona doneće se u roku od 6 meseci od dana stupanja na snagu ovog zakona.

Podzakonska akta iz čl. 34. stav 8, čl. 38. stav 4, čl. 39. stav 4, čl. 43. stav 3, čl. 48. stav, čl. 49. stav 2. i čl. 52. stav 2. ovog zakona doneće se u roku od 12 meseci od dana stupanja na snagu ovog zakona.

Podzakonska akta iz čl. 55. stav 7, čl. 61. stav 3. i čl. 62. stav 3. i 4. ovog zakona doneće se u roku od 18 meseci od dana stupanja na snagu ovog zakona.“

**O b r a z l o ž e nj e**

 Ovim amandmanom se skraćuje rok za donošenje određenih podzakonskih akata za primenu ovog zakona sa 12 meseci na šest meseci od dana stupanja Zakona na snagu, dok se rok za donošenje pojedinih podzakonskih akata produžava na 18 meseci. Razlog za produženje roka za donošenje određenih podzakonskih akata je nepostojanje evropskih standarda, prevashodno za kvalifikovanu elektronsku dostavu i za dugotrajno čuvanje elektronskih dokumenata na nivou Evropske unije, sa kojima se ustvari vrši usaglašavanje nacionalnog pravnog okvira u ovom slučaju.

Amandman je neophodno usvojiti da bi se što pre otpočelo sa pravilnom primenom brojnih novina koje propisuje ovaj zakon. Naime, Predlogom zakona je predviđeno da taj zakon stupa na snagu osam dana od dana objavljivanja u „Službenom glasniku Republike Srbije”, a odložena primena od 12 meseci je propisana isključivo u odnosu na sertifikaciona tela koja po ovom zakonu nastavljaju sa radom kao kvalifikovani pružaoci usluga.

S druge strane, širok krug pravnih i fizičkih lica, koji uključuje i državne organe, javnu upravu i privredne subjekte, treba svoje poslovanje da uskladi sa ovim propisom, za šta nije predloženo odloženo dejstvo. Ovo pre svega u oblasti izdavanja građevinskih dozvola, jer je u objedinjenoj proceduri elektronski dokument jedini format u kome mogu da se dostavljaju dokumenta i izdaju akta. U tom smislu je neophodno i podzakonska akta koja uređuju te procedure usaglasiti sa ovim zakonom i podzakonskim aktima koji se na osnovu ovog zakona donose. Kako bi se otpočelo sa tim poslom, moraju biti doneta podzakonska akti na osnovu ovog zakona.

Treba imati u vidu i da je od 1. juna 2017. godine otpočela puna primena Zakona o opštem upravnom postupku („Sl. Glasnik RS“, br. 18 od 29. februara 2016), koji propisuje pravo stranke da sa državnim i drugim organima javne uprave opšti elektronskim putem, tako da je pravilna primena propisa koji uređuju elektronski dokument i elektronsko poslovanje državne uprave dodatno aktuelizovana.

 Imajući u vidu da dobra praksa zakonodavnog procesa podrazumeva da bi zakon trebalo usvajati tek kada je priprema podzakonskih akta koji se na osnovu tog zakona donose u završnoj fazi, kao i potrebu da se sa punom i pravilnom primenom ovog značajnog propisa otočne što ranije, neophodno je da se kada god je to moguće skrati rok za donošenje podzakonskih akata kojima se zaokružuje pravni okvir za otpočinjanje elektronskog poslovanja u Srbiji, pa se u tom cilju predlaže usvajanje ovog amandmana.

 Predstavnik predlagača zakona je na sednici Odbora prihvtio ove amandmane.

Za izvestioca Odbora na sednici Narodne skupštine određena je Stefana Miladinović, zamenik predsednika Odbora.

Treća tačka dnevnog reda – **R a z n o**

Pod tačkom Razno zamenik predsednika Odbora je obavestila prisutne da se u trećoj nedelji oktobra planira održavanje sednice Odbora van sedišta, u gradilišnom kampu u mestu Kržince, u opštini Vladičin Han na poziv v.d. direktora ,,Koridora Srbije“ D.o.o Zorana Babića. Na dnevnom redu sednice bi bilo razmatranje Informacije o radu Ministarstva građevinarstva, saobraćaja i infrastrukture za period april-jun 2017. godine. Pre početka sednice članovi Odbora bi obišli radove na Koridoru kroz Grdeličku klisuru.

\*

\* \*

Na sednici Odbora vođen je tonski zapis.

 Sednica je zaključena u 13.45 časova.

SEKRETAR ODBORA ZAMENIK PREDSEDNIKA ODBORA

 Biljana Ilić Stefana Miladinović